REFERAT DE APROBARE

privind proiectul de Ordin comun al Ministrului lucrărilor publice, dezvoltării și administrației și Președintelui Autorității pentru Digitalizarea privind aprobarea normelor tehnice pentru aplicarea Ordonanței de Urgență nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism

În conformitate cu prevederile art. 15 din Ordonanța de Urgență nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, “în termen de 30 de zile de la data intrării în vigoare a prezentei ordonanțe de urgență, Ministerul Lucrărilor Publice, Dezvoltării și Administrației și Autoritatea pentru Digitalizarea României vor elabora norme tehnice de aplicare, care se aprobă prin ordin comun.”

În acest context, în vederea clarificării elementelor necesar a fi incluse în cadrul normelor tehnice, au fost organizate 2 întâlniri de lucru online (03.09.2020 și 10.09.2020) pentru consultarea instituțiilor care acordă dreptul de semnătură sau de practică astfel încât să fie detaliate prevederile specifice pentru utilizarea înscrisurilor în formă electronică în domeniile construcții, arhitectură și urbanism. În acest sens, au fost invitate să participe la întâlnirile de lucru toate instituțiile menționate la art. 12 din OUG nr. 140/19.08.2020 după cum urmează:

* Inspectoratul de Stat în Construcții;
* Ordinul Arhitecților din România;
* Registrul Urbaniştilor din România;
* Institutul Național al Patrimoniului;
* Inspectoratul General pentru Situații de Urgență;
* Autoritatea Națională de Reglementare în Domeniul Energiei;
* Agenția Națională de Cadastru și Publicitate Imobiliară.

De asemenea la întâlnirile de lucru au participant și reprezentanți din partea Autorității pentru Digitalizarea României precum și ai Asociației Furnizorilor de Servicii de Certificare.

În urma discuțiilor a fost elaborată versiunea 1 a proiectului de Ordin care a fost discutată cu reprezentanții Autorității pentru Digitalizarea României și ai Asociației Furnizorilor de Servicii de Certificare pe data de 18.09.2020 precum și la nivel bilateral.

Ca urmare a discuțiilor a fost definitivată versiunea 2 prezentată anexat în vederea publicării pentru consultarea cetăţenilor şi societăţii civile pe site-ul web al ministerului în conformitate cu prevederile Legii nr. 52/2003 privind transparenţa decizională în administraţia publică, republicată.

Menționăm că proiectul de ordin propune stabilește prevederi privind solicitarea, verificarea, emiterea, suspendarea, modificarea și revocarea semnăturii electronice pentru documentele și documentațiile elaborate în domeniile construcții, arhitectură și urbanism, care se transmit autorităților și instituțiilor competente cu emiterea de avize, acorduri, aprobări și autorizații, ca alternativă la transmiterea acestora în format fizic cu semnătură olografă și ștampilă sau parafă profesională.

În raport cu prevederile Ordonanței de Urgență nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, proiectul de ordin stabilește în principal prevederi referitoare la

* documentele specifice pe care solicitanții trebuie să le prezinte prestatorilor de servicii de încredere calificați în vederea emiterii semnăturii electronice calificate;
* mențiuni pe care să le prevadă certificatele calificate pentru semnături electronice pentru fiecare drept de semnătură sau autorizație;
* obligațiile autorităților de publicare a informațiilor necesare pentru verificarea de către prestatorilor de servicii de încredere calificați;
* modalitatea de închidere electronică a documentelor și documentațiilor din domeniile construcții, arhitectură și urbanism prin ultima semnătură aplicată de către elaboratorii acestora, potrivit legislației specifice;
* condiții tehnice necesar a fi îndeplinite pentru documentele semnate cu semnătură electronică calificată.